Republik Krimea

Republik Krimea (; ; , Qırım Cumhuriyeti; ) ialah sebuah subjek persekutuan Rusia. Sebelum ini republik ini dikenali Republik Autonomi Krimea. Penduduknya berjumlah 1,966,801. Pusat pentadbiran ialah Simferopol.

 Sejarah 

Dahulunya terletak di Empayar Rusia. Krimea diduduki kembali ke Soviet Rusia pada 1921 dan diberikan status wilayah autonomi. Tetapi selepas Perang Dunia II pada 1945, pemerintah Soviet telah mendeportasikan suku Tatar Krimea. Akibatnya, status wilayah autonomi dicabut. Pada tahun 1954, Presiden Keagungan Soviet menukarkan wilayah tersebut ke Ukraine. Ukraine mengembalikan status tersebut dan menyuruh keseluruhan etnik Tatar Krimea untuk kembali. Status tersebut ditegaskan semula pada tahun 1996 dan Konstitusi Ukraine sering menyatakan Krimea sebagai Republik Autonomi Krimea, sekaligus menyatakan "republik autonomi yang tidak akan dipisahkan".

Krisis ini terjadi pada Februari 2014, apabila akibat revolusi Ukraine—dan selepas keganasan bersenjata di Kiev—kerajaan kebangsaan Ukraine digulingkan dan digantikan dengan pemimpin parti pembangkang. Ketegangan terus memuncak antara gerakan Euromaidan pro-Europah dan Antimaidan pro-Rusia yang terlibat dalam revolusi tersebut apabila diapikan media. Rusia terlibat apabila anggota Svoboda dijadikan anggota kerajaan Ukraine baharu; suatu tindakan yang dikecam Rusia memandangkan ia menganggap Svoboda sebagai neo-fasis, dan Parlimen Eropah meluluskan satu resolusi terhadap parti tersebut, melabelkannya sebagai "rasis, anti-Semitik dan xenofobik" dan menyeru parti pro-demokratik di Ukraine "tidak terlibat, menyokong atau membentuk campuran dengan parti ini".Opinion: Rein in Ukraine's neo-fascists - CNN.com 6 Mac 2014 Beberapa hari kemudian, askar tak bertanda yang mengaku pasukan pertahanan diri tempatan namun disyaki askar Rusia, menawan semenanjung ini. Campur tangan tentera Rusia ke Krimea menyusul tidak lama selepas itu.

Tindak balas Ukraine setakat ini agak perlahan dengan pemimpin baharunya cuba mencari penyelesaian diplomatik dan reaksi ketenteraan terhad kepada kerahan angkatan tentera dan pasukan simpanan Ukraine. Rusia, bagaimanapun, berikrar tenteranya akan kekal sehingga situasi politik kembali normal. Di peringkat antarangsa, Amerika Syarikat, United Kingdom, Perancis, Jerman, Itali, Poland, Kanada, Turki dan Kesatuan Eropa mengutuk Rusia, mendakwanya melanggar undang-undang antarabangsa dan mencabuli kedaulatan Ukraine.Turkey says Crimea part of Ukraine - Today's Zaman  27 Februari 2014. Rusia, bagaimanapun, tidak mengiktiraf kerajaan baharu yang dilantik di Ukraine dan mendakwa ia cuma bertindak balas terhadap permintaan yang dibuat oleh Presiden Ukraine yang digulingkan Viktor Yanukovych untuk campur tangan bagi mewujudkan undang-undang dan ketenteraman di wilayah tersebut; dakwaan yang, sekiranya benar, boleh membuatkan campur tangan Rusia sebagai sah di sisi undang-undang mengikut perjanjian 1997.

 Bahagian persekutuan 
300px|right
Antara berikut, republik ini mempunyai 14 rayon dan 11 kawasan perbandaran.

 Rayon
1. Rayon Bakhchysarai
2. Rayon Bilohirsk
3. Rayon Dzhankoy
4. Rayon Kirovske
5. Rayon Krasnohvardiiske
6. Rayon Krasnoperekopsk
7. Rayon Lenine
8. Rayon Nyzhnohirskyi
9. Rayon Pervomaiske
10. Rayon Rozdolne
11. Rayon Saky
12. Rayon Simferopol
13. Rayon Sovietskyi
14. Rayon Chornomorske Kawasan perbandaran
15. Perbandaran Alushta 
16. Perbandaran Armyansk 
17. Perbandaran Dzhankoy 
18. Perbandaran Yevpatoria 
19. Perbandaran Kerch 
20​​. Perbandaran Krasnoperekopsk 
21. Perbandaran Saki 
22. Perbandaran Simferopol 
23. Perbandaran Sudak 
24. Perbandaran Feodosiya 
25. Perbandaran Yalta

 Rujukan 

Kategori:Negara dan wilayah berbahasa Rusia
Krimea
Kategori:Wilayah dipertikaikan